Fjörutíu og níu kennarar í Háskola Íslands fengu á dögunum stöðuhækkun. Meðal þeirra eru þrjátíu og sjö konur sem færast skör hærra í háskólasamfélaginu.
Háskólakennararnir koma af öllum fimm fræðasviðum skólans og það er aðeins á Verkfræði- og náttúruvísindasviði þar sem fleiri karlar fá framgang, ein kona og fjórir karlmenn.
Allir kennararnir á heilbrigðisvísindasviði eru konur, sjö af átta á félagsvísindasviði, 16 konur og tveir karlar á menntavísindasviði. Mesta jafnræðið er á hugvísindasviði, þar eru konurnar 6 en karlarnir fimm.
Nú bætast við 26 prófessorar, 19 konur og sjö karlar
Í hópi prófessora við HÍ hefur hallað á konur. Ánægjulegt að sjá í þessum tölum er að fjölga konum í þeim hópi. Fyrir nokkrum árum var þriðjungur kvenna prófessorar, ég að held að núna sé þetta að fara yfir
40 prósent. Það er mjög jákvætt.
Svona hlutfallslega er um helmingur kennara við HÍ prófessorar. Það er bara ánægjulegt hve fólk er að standa sig vel í starfi.
Akademískir starfsmenn geta árlega sótt um framgang í starfi og er hann jafnan veittur einu sinni á ári, þ.e. í lok skólaárs.
Til þess að fá þessa nafnbót þarf fólk að hafa sýnt fram á frumleika og frumkvæði í starfi og vera framarlega í vísindasamfélaginu.